Protecció Civil de Burjassot recull una donació alimentària de McDonalds
2025-07-24

Són moltes les empreses i entitats que, progressivament, es van sumant a l’ona solidària que ha generat la crisi del coronavirus, amb la finalitat de pal·liar els seus durs efectes sobre tots sobre els col·lectius i persones més vulnerables.

A Burjassot, acaba de sumar-se a aquesta iniciativa solidària McDonalds. El seu establiment situat en el Centre Comercial Ademuz ha realitzat una generosa donació de productes d’alimentació que ja han sigut recollits per voluntaris de Protecció Civil de Burjassot i que aniran destinats al Banc d’Aliments Kanguros del municipi.

La donació consta de 21 caixes de productes lactis, una caixa de pernil cuit, tres paquets de gaspatxo, cinc caixes de tomaca, quatre caixes de taronges, deu caixes de suc de poma i huit caixes de suc de taronja.